**19.02.2019.**

**Noslēgts būvdarbu līgums Daugavpils pilsētas dzimtsarakstu ēkas siltināšanai**

**2019.gada 08.janvārī noslēdzies iepirkums „Daugavpils pilsētas pašvaldības ēkā – Raiņa ielā 27, Daugavpilī, energoefektivitātes paaugstināšana (SAM 4.2.2. ietvaros)” (Identifikācijas Nr. DPD 2018/181), kurā piedalījās 5 pretendenti - SIA „BORG”, SIA „Lagron”, SIA „Laguta”, SIA „VANPRO” un SIA „DEFASS-D”. Līguma slēgšanas tiesības ir piešķirtas SIA „VANPRO”, pamatojoties uz saimnieciski visizdevīgāko piedāvājumu (piedāvājumu, kuru cena ir zemākā).**

2019.gada 19.februārī ir parakstīts ar SIA „VANPRO” līgums par būvdarbu veikšanu Daugavpils pilsētas pašvaldības ēkā Raiņa ielā 27. Līgums par autoruzraudzību, atbilstoši izstrādātājam būvprojektam, ir noslēgts ar SIA „JOE”, bet līgums par būvuzraudzību ar SIA „INRI”.

Eiropas Savienības fonda projekta “Energoefektivitātes paaugstināšana Daugavpils pilsētas pašvaldības ēkā Raiņa ielā 27, Daugavpilī” (Nr. 4.2.2.0/17/I/057)mērķis irsekmēt Daugavpils pilsētas pašvaldības ēkas Raiņa ielā 27, Daugavpilī energoefektivitātes paaugstināšanu ar primārās enerģijas patēriņa samazināšanu.

Projekta ietvaros nosiltinās ēkas fasādi, modernizēs apkures un ventilācijas sistēmu un ierīkots energoefektīvo apgaismojumu. Līdz ar to projekta realizācijas rezultātā tikssamazināts primārās enerģijas patēriņš, sekmējot ilgtermiņā energoefektivitātes paaugstināšanu un pašvaldības izdevumu samazināšanos par siltumapgādi, kā arī sasniegtas energoefektivitātes prasības atbilstoši Latvijas būvnormatīvā LBN 002-15 “Ēku norobežojošo konstrukciju siltumtehnika”. Sakarā ar to, ka objekts ir sabiedriski nozīmīgs, projekta ietvaros ir ieplānots veikt arī Dzimtsarakstu nodaļas iekštelpu atjaunošanu.

**Projekta īstenošanas ilgums** ir 34 mēneši no vienošanās parakstīšanas dienas.

**Projekta kopējās izmaksas:** **EUR** **1 193 846.34**, no tiem

**attiecināmās ir EUR 255 324.89**, kur

ERAF līdzekļi ir 85% jeb EUR 217 026.16, Valsts budžeta dotācija ir 4.5% jeb EUR 11 489.62 un pašvaldības līdzfinansējums 10.5% jeb EUR 26 809.11.

**neattiecināmās ir EUR 938 521.45** – izmaksas, kas nav tieši saistītas ar energoefektivitātes paaugstināšanas pasākumiem.

Sagatavoja: Attīstības departamenta Projektu nodaļa

